เรื่องร้องเรียน (แสงสว่าง) วันที่ 2022-06-20 11:36:00 — แขวงสำราญราษฎร์ เขตพระนคร กรุงเทพมหานคร
เรื่อง : ขอแสงไฟส่องสว่าง (สปอร์ตไลท์)
สถานที่ : ลานสเก็ตบอร์ด สวนรมณีนาถ (กทม.)

ขออนุญาตแจ้งเรื่อง การขอแสงไฟส่องสว่าง บนลานกีฬาสเก็ตบอร์ด ประจำสวนสาธารณะ สวนรมณีนาถครับ 

ด้วยความที่เป็นประเภทกีฬาที่ค่อนข้างใช้ทักษะความสามารถและความแม่นยำในการเคลื่อนไหวสูง จึงจำเป็นที่จะต้องมีแสงไฟที่สว่างมากเพียงพอสำหรับการฝึกซ้อม ที่สำคัญคือ เริ่มมีเด็กๆน้องๆ Gen ใหม่จำนวนมาก ให้ความสนใจและเข้ามาฝึกซ้อมในช่วงเย็น-ค่ำ ผู้ปกครองหลายท่าน ก็มองเห็นถึงความเสี่ยงที่อาจจะเกิดขึ้นจากปัญหาเหล่านี้ ทางพี่พี่ที่เล่นกีฬาเป็นประจำกันอยู่แล้ว จึงได้คิดว่าถึงเวลาแล้วที่จะต้องรวมกัน เรียกร้องอีกครั้งหนึ่ง สำหรับการแก้ไขและปรับปรุงในเรื่องแสงไฟอย่างจริงจัง

ซึ่งผมเอง เคยมีการเดินเรื่องในการขอไฟเพิ่มมาแล้วหลายครั้ง เป็นเวลานานหลายปี แต่ไม่เคยได้รับการตอบรับกลับมา ทั้งในระดับออฟฟิศของสวนสาธารณะเอง และในระดับสำนักงานเขตครับ

จึงอยากรบกวนทางทีมงาน ประสานงานกับหน่วยงานที่รับผิดชอบในเรื่องดังกล่าว ให้ช่วยในการ “ติดไฟสปอตไลท์เพิ่ม” และไม่อยากให้กลายเป็นแค่การเปลี่ยนหลอดไฟธรรมดาเช่นเคยตามที่แล้วมาครับ

ทั้งนี้ ผมเอง ได้ทำการแนบวีดีโอภาพประกอบมาด้วยแล้ว ตามลิ้งด้านล่างนี้ครับ

ขอขอบคุณทีมงานทุกๆท่านครับ